
[bookmark: _Hlk79160100]La nivelul județului Cluj, toți cei 4104 de absolvenți ai claselor a VIII-a, care au participat la prima etapă de repartizare computerizată, au fost admiși în învăţământul liceal, în anul școlar 2026–2027
Ministerul Educaţiei și Cercetării a publicat astăzi, 22 iulie, ora 9:00, rezultatele repartizării computerizate în învăţământul liceal a absolvenţilor clasei a VIII-a care au susținut examenul de Evaluarea Națională 2026. 
În conformitate cu Ordinul Ministerului Educației și Cercetării, nr.6.060/8.08.2025, privind aprobarea Metodologiei de desfășurare, a calendarului de admitere în clasa a IX-a nivel liceal, pentru anul școlar 2026-2027, în prima etapă a repartizării computerizate în învățământul liceal de stat, la nivelul județului Cluj, au fost repartizați computerizat 4104 de elevi (99,98%) din totalul celor care au completat opțiuni (4105 absolvenți). Toți absolvenții claselor a VIII-a din județul Cluj au fost admiși în prima etapă, un absolvent din alt județ, care a optat pentru județul Cluj nu a fost repartizat. 
Repartizarea computerizată a absolvenților claselor a VIII-a, în învățământul liceal de stat, s-a realizat în ordinea descrescătoare a mediilor de admitere, cu respectarea ordinii opțiunilor elevilor, așa cum sunt acestea au fost consemnate în fișa individuală a fiecărui elev.
Conform calendarului admiterii în învățământul liceal, între 23 și 28 iulie, dosarele de înscriere vor fi depuse în unitățile de învățământ liceal în care candidații au fost repartizați. 
Soluționarea situațiilor speciale corelate cu prima etapă de repartizare este programată în perioada 29-31 iulie și se derulează la nivelul Comisiei județene de admitere.
În etapele speciale premergătoare repartizării computerizate, în județul Cluj, au fost admiși în învățământul liceal:
 641 de elevi la specializări de la filiera vocaţională;
 19 elevi în învățământul militar;
 100 de elevi pe locurile rezervate elevilor rromi;
 188 de elevi pe locurile rezervate elevilor cu CES în învățământul de masă.
Pe filiere educaționale, 2626 candidați au fost repartizați la filiera teoretică, iar 1478 candidați la filiera tehnologică.  
La nivelul județului Cluj, distribuția candidaților din județul Cluj repartizați, în județ, pe tranșe de medii, pentru Admiterea 2026, se prezintă astfel:
	Admitere 2026
	<5
	5-6
	6-7
	7-8
	8-9
	9-10
	10
	TOTAL

	Număr candidați
	357
	422
	593
	779
	1095
	858
	0
	4104



A doua etapă a admiterii în învățământul liceal de stat, rezervată elevilor din seria curentă, precum și a celor din seriile anterioare care nu împlinesc 18 ani până la data începerii cursurilor, în anul școlar 2026 – 2027, se desfășoară în intervalul 31 iulie -18 august, fiind gestionată de Comisia județeană de admitere.
Potrivit prevederilor Ordinului Ministerului Educației și Cercetării, nr.3490/23.03.2026, Comisia județeană de admitere a soluționat în etapa I cererile absolvenților claselor a VIII-a care, în perioada studiilor gimnaziale, au obținut premii la olimpiadele naționale și internaționale (21 de elevi), precum și solicitările elevilor ucraineni care doresc continuarea studiilor liceale în județul Cluj.
Candidații care au fost repartizați computerizat în prima etapă de admitere, dar care nu și-au depus dosarele de înscriere în termen (24-29 iulie 2025), candidații care au fost respinși la liceele/clasele care au organizat probe de aptitudini și a candidaților care au susținut probe de verificare a cunoștințelor de limbă modernă sau de limbă maternă în etapa a doua, precum și candidații care nu au participat sau au participat la repartizarea computerizată în prima etapă de admitere, dar, din diferite motive, nu și-au validat locul, vor intra în a doua etapă de repartizare, prevăzută în perioada 31 iulie-18 august 2026.
Pentru această etapă  candidații completează și depun cererile de înscriere în intervalul 10-12 august 2026, la registratura Inspectoratul Școlar Județean Cluj.
Repartizarea elevilor, în cadrul celei de a doua etape, va avea loc în perioada 17-18 august 2026, iar comunicarea rezultatelor candidaților repartizați în a doua etapă a Admiterii 2026, în învățământul liceal de stat, se va realiza conform procedurii stabilite la nivelul Comisiei județene de admitere.
Potrivit Planului de școlarizare aprobat pentru anul școlar 2026-2027, au fost alocate 220 clase a IX-a, aspect corelat cu numărul elevilor  din clasa a VIII-a, înscriși în anul școlar 2025-2026.
Elevii reveniți în țară, repatriați, refugiați se pot înscrie în clasa a IX-a, independent de termenele din calendarele metodologiei de admitere în învățământul liceal de stat, profesioal, dual.  Aceștia vor urma procedura referitoare la echivalarea studiilor. 
[bookmark: _Hlk171340932]Toate informațiile și detaliile cu privire la admiterea în învățământul liceal de stat, învățământul vocațional și învățământul profesional, dual, precum și Broșura ADMITERE  2026, sunt disponibile și pot fi consultate pe site-ul Inspectoratului Școlar Județean Cluj_ https://www.isjcj.ro/examene-nationale/admitere-in-licee/

